Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom smernice Európskeho parlamentu a Rady, ktorou sa mení a dopĺňa smernica 2002/59/ES, ktorou sa zriaďuje monitorovací a informačný systém Spoločenstva pre lodnú dopravu, ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0829 v konečnom znení - COD 2005/0239 */





[pic] | KOMISIA EURÓPSKYCH SPOLOČENSTIEV | Brusel, 26.11.2008 KOM(2008) 829 v konečnom znení 2005/0239 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY, ktorou sa mení a dopĺňa smernica 2002/59/ES, ktorou sa zriaďuje monitorovací a informačný systém Spoločenstva pre lodnú dopravu, KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2005/0239 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady v súvislosti s návrhom SMERNICE EURÓPSKEHO PARLAMENTU A RADY, ktorou sa mení a dopĺňa smernica 2002/59/ES, ktorou sa zriaďuje monitorovací a informačný systém Spoločenstva pre lodnú dopravu, (Text s významom pre EHP) 1. Úvod V článku 251 ods. 2 treťom pododseku písm. c) Zmluvy o ES sa stanovuje, že Komisia vydá stanovisko k pozmeňujúcim a doplňujúcim návrhom Európskeho parlamentu v druhom čítaní. Stanovisko Komisie k pozmeňujúcim a doplňujúcim návrhom Parlamentu sa uvádza nižšie. 2. Súvislosti Dátum predloženia návrhu Európskemu parlamentu a Rade | 09.01.2006 | Dátum stanoviska Európskeho hospodárskeho a sociálneho výboru | 13.09.2006 | Dátum stanoviska Výboru regiónov | 15.06.2006 | Dátum stanoviska Európskeho parlamentu, prvé čítanie | 25.04.2007 | Dátum prijatia spoločnej pozície (jednomyseľne) | 06.06.2008 | Dátum stanoviska Európskeho parlamentu, druhé čítanie | 24.09.2008 | 3. Cieľ návrhu Cieľom návrhu, ktorý je súčasťou tretieho balíka opatrení pre námornú bezpečnosť, je doplniť, posilniť a spresniť smernicu 2002/59/ES v týchto aspektoch: - Spresnenie a posilnenie ustanovení súčasnej smernice, pokiaľ ide o prijatie plavidiel v núdzi na miestach vyhradených ako útočisko. Zámerom je nastoliť zásadu prijatia plavidiel v núdzi na mieste útočiska, s výnimkou prípadu, ak zhodnotenie situácie vedie k inému záveru. Takisto treba zabezpečiť, aby boli nezávislé orgány zodpovedné za určenie najvhodnejšieho miesta útočiska jasne určené a disponovali potrebnými údajmi na rýchle prijatie rozhodnutia vrátane presných informácií o pobrežných oblastiach, ktoré by sa mohli využiť ako útočisko. - Povinnosť inštalácie prístrojového vybavenia (AIS – Automatic identification Systems), ktoré umožní automatickú identifikáciu rybárskych plavidiel s dĺžkou nad 15 metrov. Vďaka týmto zariadeniam sa zlepší identifikácia a lokalizovanie rybárskych plavidiel predovšetkým obchodnými plavidlami a zmenší sa tak riziko nehôd, ktorým sú vystavené. - Zovšeobecnenie používania telematickej siete na výmenu údajov SafeSeaNet. Tento systém, ktorý vyvinula Komisia a prevádzkuje ho Európska námorná bezpečnostná agentúra, umožní námorným orgánom presne poznať pohyb plavidiel a ich nákladu. - Povinnosť zasielateľov poskytnúť kapitánovi podrobné informácie o náklade, čím sa okrem iného umožní zefektívniť zásah v prípade znečistenia, ak k nemu príde, vďaka lepšej znalosti fyzikálnych a chemických vlastností produktov. - Ustanovenia umožňujúce prímorským štátom prijať vhodné opatrenia na obmedzenie nebezpečenstva, ktoré pre plavbu môže predstavovať tvorba ľadových krýh v niektorých námorných zónach na severe Európskej únie. Táto otázka je obzvlášť dôležitá vzhľadom na zvýšené riziko spojené s nárastom objemu ropy prepravovanej v Baltskom mori. 4. Stanovisko Komisie k pozmeňujúcim a doplňujúcim návrhom Európskeho parlamentu 4.1. Pozmeňujúce a doplňujúce návrhy, ktoré Komisia prijala 4.1.1. Úplne prijaté pozmeňujúce a doplňujúce návrhy Pozmeňujúce a doplňujúce návrhy, ktoré Komisia prijala: - Pozmeňujúce a doplňujúce návrhy, ktoré zlepšujú návrh Komisie v otázkach miesta útočiska, pokiaľ ide o plány prijatia plavidiel v mieste útočiska (pozmeňujúce a doplňujúce návrhy 8, 41, 42), ako aj poistenia (pozmeňujúci a doplňujúci návrh 52). - Niektoré pozmeňujúce a doplňujúce návrhy, ktoré sa týkajú zriadenia Európskeho centra pre správu údajov LRIT pre sledovanie lodí na veľké vzdialenosti (pozmeňujúci a doplňujúci návrh 13), sieť na výmenu námorných informácií SafeSeaNet (pozmeňujúce a doplňujúce návrhy 11 a 55), spravodlivé zaobchádzanie s námorníkmi (pozmeňujúce a doplňujúce návrhy 6 a 24), plavba v zaľadnených vodách (pozmeňujúci a doplňujúci návrh 37), požiadavky týkajúce sa prepravy nebezpečného tovaru (pozmeňujúci a doplňujúci návrh 34). - Pozmeňujúce a doplňujúce návrhy týkajúce sa postupu komitológie, tabuliek zhody a nadobudnutia účinnosti smernice (pozmeňujúce a doplňujúce návrhy 16, 57 a 59). - Pozmeňujúce a doplňujúce návrhy 17, 19, 20, 22, 23, 25, 27, 44, 45, 46, 48, 49, 50 a 51, ktoré zahŕňajú prvky návrhu smernice, ktoré sa týkajú občianskoprávnej zodpovednosti a poistenia majiteľov lodí, ďalšia časť tretieho balíka opatrení, ktorú Rada v čase druhého čítania v Európskom parlamente ešte neschválila. Komisia poznamenáva, že Rada dosiahla politickú dohodu pre tento návrh 9. októbra 2008. 4.1.2. Čiastočne prijaté pozmeňujúce a doplňujúce návrhy Pozmeňujúce a doplňujúce návrhy, ktoré Komisia prijala čiastočne: - Pozmeňujúce a doplňujúce návrhy 10 a 53, ktoré sa týkajú kompenzácie hospodárskych strát spôsobených prístavom, ktoré prijmú plavidlo v ťažkostiach. Komisia v plnej miere podporuje jeden z cieľov, ktorý zdôrazňuje dôležitosť toho, aby členské štáty ratifikovali a/alebo uplatňovali medzinárodné dohovory o náhrade škôd spôsobených znečistením. Povinnosť členských štátov uhradiť všetky náklady a škody spôsobené rozhodnutím prijať plavidlo je však neprimeraná a spôsobuje právne a praktické problémy. Podľa stanoviska Komisie je žiaduce, aby mali členské štáty k dispozícii právny rámec, ktorý by umožňoval náhradu takýchto škôd v prípade potreby. - V pozmeňujúcom a doplňujúcom návrhu 38 sa od členských štátov požaduje, aby dodržiavali usmernenia Medzinárodnej námornej organizácie, pokiaľ ide o spravodlivé zaobchádzanie s námorníkmi. Podľa Komisie by členské štáty mali tieto usmernenia zohľadniť, bolo by však zložité začleniť ich do právnych predpisov Spoločenstva ako povinné usmernenia, keďže v zásade súvisia s otázkami spojenými s právnymi a trestnými postupmi, bez toho, aby boli priamo naviazané na ciele smernice. - Komisia nemá námietky k cieľom pozmeňujúceho a doplňujúceho návrhu 15 o rozsahu uplatňovania postupu komitológie. Tento pozmeňujúci a doplňujúci návrh je však značne nadbytočný, keďže sa uplatňujú články 27 a 28 smernice 2002/59/ES a teda by sa mal zohľadňovať v rámci týchto článkov. 4.1.3. Pozmeňujúce a doplňujúce návrhy prijaté v zásade a/alebo s výhradou ich preformulovania - Pozmeňujúci a doplňujúci návrh 2 týkajúci sa integrácie systémov AIS na sledovanie plavidiel na krátke vzdialenosti so systémami VMS používanými na kontrolu rybolovu. - Pozmeňujúce a doplňujúce návrhy 5, 7, 9, 26, 39 a 43 sa najmä týkajú rozhodovacieho postupu spojeného s prijatím plavidla v mieste útočiska a plánov „miesta útočiska“. - Pozmeňujúce a doplňujúce návrhy 12, 28 a 30 sa týkajú zriadenia Európskeho centra pre správu údajov LRIT, ktoré by umožnilo sledovanie lodí pod vlajkou členských štátov na veľké vzdialenosti a plavidiel plaviacich sa pri pobreží EÚ. - Pozmeňujúce a doplňujúce návrhy 1, 3, 14, 35 a 56 sa týkajú dôverného charakteru informácií získaných v rámci tejto smernice, či už informácií zaslaných plavidlom prostredníctvom systému LRIT alebo AIS alebo informácií medzi členskými štátmi prostredníctvom siete Spoločenstva na výmenu námorných informácií SafeSeaNet. - V pozmeňujúcom a doplňujúcom návrhu 54 sa umožňuje v rámci prílohy III k smernici rozvoj základných prvkov siete na výmenu námorných informácií SafeSeaNet. - Pozmeňujúci a doplňujúci návrh 18 sa týka využívania informácií získaných v rámci smernice na účely námornej bezpečnosti. - V pozmeňujúcom a doplňujúcom návrhu 4 sa stanovuje zvýšenie kontroly dodržiavania pravidiel stavby a údržby plavidiel, ktoré sa plavia v zaľadnených vodách. - V pozmeňujúcom a doplňujúcom návrhu 21 sa stanovuje povinnosť plavidiel informovať pobrežné orgány o množstve paliva v zásobníkoch, bez ohľadu na objem na palube. - V pozmeňujúcich a doplňujúcich návrhoch 31, 32 a 33 sa posilňujú ustanovenia smernice týkajúce sa údajov, ktoré má poskytnúť zasielateľ pri nakladaní nebezpečného alebo znečisťujúceho tovaru na palubu. - Pozmeňujúci a doplňujúci návrh 29 sa týka odľahčenia záťaže pokiaľ ide o oznámenia o vstupe do prístavu, pre pravidelné linky, ktoré využívajú prístavy Spoločenstva. 4.2. Pozmeňujúce a doplňujúce návrhy, ktoré Komisia zamietla Žiadny pozmeňujúci a doplňujúci návrh nebol zamietnutý. 5. ZÁVER Podľa článku 250 odsek 2 Zmluvy o ES Komisia mení a dopĺňa svoj návrh, ako je uvedené vyššie.